Пад Новы 2016 год мы вырашылі самі паспрабаваць ажыццявіць тры жаданні сваіх падпісчыкаў. Пра іх мы расказваем на гэтых старонках. Адно, чацвёртае, засталося выказаным, але пакуль не здзейсненым. 19-гадовая дзяўчына з вёскі Красная Слабада Салігорскага раёна пажадала планшэт. За некалькі дзён да Новага года нам не пашанцавала знайсці таго Дзеда Мароза, які гэтае жаданне можа выканаць. Але недзе ён, безумоўна, ёсць. І калі ён чытае гэтыя радкі, то няхай ведае, што яго чакаюць і ў яго вераць. А значыць, жыццё на планеце Зямля працягваецца, а цуды — здараюцца.